《登金山》
明代·谢正蒙

老来强作登山兴，犹记当年孟浪游。身世不堪悲岁月，洞天无恙自春秋。

松间日转阴移石，海外涛飞气结楼。我欲振衣高处望，罡风两腋暮云收。

作者简介：谢正蒙，字中吉。惠来人。明神宗万历十六年（一五八八）举人，授安乡知县，擢御史，升河南参议。有《疏草》。清道光《广东通志》卷二九四、清雍正《惠来县志》卷一四有传。